Source: https://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_2812020/Perusteet_yksityistieavustusten_kasittel(28863)
Timestamp: 2020-08-07 18:40:57+00:00
Document Index: 21233159

Matched Legal Cases: ['§ 5', '§ 17', '§ 6', '§ 7', '§ 8', '§ 9', '§ 10']

Perusteet yksityistieavustusten käsittelyyn 2020 | Mikkeli
Perusteet yksityistieavustusten käsittelyyn 2020
Kaupunkiympäristölautakunta, kokous 28.1.2020
§ 5 Perusteet yksityistieavustusten käsittelyyn 2020
MliDno-2020-85
Matti Kaira, yhdyskuntatekniikan valvoja, matti.kaira@mikkeli.fi
Mikkelin kaupunki avustaa vuosittain hakemuksen jättäneitä järjestäytyneitä yksityisteitä kunnossapidon ja parantamisen osalta talousarviossa varatun määrärahan puitteissa. Avustukset myönnetään kaupunkiympäristölautakunnan vahvistamien avustusperusteiden mukaisesti. Avustusten piiriin kuuluu tällä hetkellä 835 tiekuntaa yhteispituudeltaan n. 2101 km. Kunnossapitoavustuksina on myönnetty I-luokan teille 700 €/km, II-luokan teille 450 €/km ja III-luokan teille 150 €/km. Kunnossapitoavustuksiin on talousarviossa 2020 hyväksytty 800.000 euroa, ja perusparantamisavustuksiin 500.000 euroa. Mikäli avustuksia joudutaan kaupungin taloudellisesta tilanteesta johtuen leikkaamaan, tulee parantamisavustuksiin varattu raha pienenemään.
Perusparantamisavustuksien jakoperuste on I- ja II-luokan yksityisteille valtio 50 %, kunta 30 %, sekä pelkästään kunnan avustamiin parantamistöihin 50 %. Kaupungin kunnossapito- ja parantamisavustusten suuruus on yleensä vastannut hieman yli kolmannesta avustusta hakeneiden yksityisteiden kokonaismenoista.
Viimeksi avustusperusteet on vahvistettu kaupunkiympäristölautakunnassa 22.1.2019 § 17.
Uusi yksityistielaki (560/2018) on tullut voimaan 1.1.2019 tuoden mukanaan joitakin pieniä muutoksia myös kuntien avustuskäytäntöihin. Muutokset on huomioitu ehdotuksessa uusiksi perusteiksi yksityistieavustusten käsittelyyn.
Uuden yksityistielain myötä kuntien tielautakunnat lakkasivat 31.12.2019, jonka jälkeen sen tehtävät siirtyivät itse tiekunnille, Maanmittauslaitokselle ja käräjäoikeuksille. Vuoden 2019 aikana Mikkelin tielautakunnassa on käsitelty asioita, jotka ovat tulleet vireille ennen kyseistä vuotta yksityistielain 95 § mukaisesti.
Ehdotus uusiksi avustusperusteiksi liitteenä.
Kaupunkiympäristölautakunta hyväksyy yksityisteiden avustusperusteet vuodelle 2020 liitteen mukaisesti.
Asumisen ja toimintaympäristön palvelualue/Matti Kaira
Liite Kyltk Avustusperusteet 2020
§ 6 Vastaus aloitteeseen palvelutaksiliikenteen palauttaminen Ristiinan Suurlahdentien suuntaan
§ 7 Mikkelin kaupungin liikenneturvallisuussuunnitelman päivitys
§ 8 Asemakaava- ja asemakaavan muutosehdotus / VT13 ja Otavantien risteys
§ 9 Käyttösuunnitelma 2020, kaupunkiympäristölautakunta
§ 10 Puutavarainventaario 2019